Man in Charlize Theron se ou huis vermoor | Nuus24
Die minister van verdediging, Nosiviwe Mapisa-Nqakula, het bevestig dat haar departement so gou moontlik nuwe BBP-stralers sal aanskaf.
Man in Charlize Theron se ou huis vermoor
Griekwastad-seun 'móét sielkundige sien'
Vrou by aftreeoord in PTA vermoor
Sanders-verdagte ook by plaasmoord betrek
Johannesburg – 'n Man van Benoni is in dieselfde huis vermoor waarin die aktrise Charlize Theron grootgeword het, het The Star Woensdag berig. Die Oscar-bekroonde aktrise se ma, Gerda, het haar man uit selfverdediging in dieselfde huis in 1991 geskiet.Die man, Barry Newland, wat Vrydag vermoor is, het sy onderneming vanuit die perseel in Sewendestraat, Rynfield bedryf. Volgens lt. Nomsa Sekele, 'n polisiewoordvoerder, het vyf rowers toegang tot die eiendom verkry deur voor te gee hulle stel belang om een van Newland se vriendin, Joy Preft, se motors te sien. Newland se tuinier en huishulp het die mans ingelaat. Hulle het Newland vasgemaak toe hy by die huis kom en 'n plastieksak oor sy kop vasgebind, waarna hy versmoor het. Die tuinier en huishulp is na 'n ander kamer geneem, waar hulle ook vasgemaak is. Sekele het gesê Newland is met sigarette en 'n strykyster gebrand. Newland se vriend, Chris Ehlers, het dit egter ontken. 'n Selfoon is tydens Vrydag se voorval gesteel. Preft het gesê 'n skootrekenaar, twee kameras, 'n iPod en twee goue hangertjies is ook gesteel.Niemand is nog in hegtenis geneem nie. Theron se ma het in 1991 haar pa geskiet toe hy dronk by die huis aangekom en gedreig het om haar ma en dogter met sy haelgeweer te skiet.Gerda was nie vervolg nie omdat sy uit selfverdediging opgetree het. – Volg Nuus24 op Twitter.
Lees meer oor: benoni | moorde | misdaad VOLGENDE OP NUUS24X
Fokus nou op ekonomiese onafhanklikheid – ANC
Politieke onafhanklikheid het vir groot dele van Afrika 'n realiteit geword – en nou moet daar op ekonomiese groei gefokus word, sê die ANC.
'n Man wat sy vriendin na bewering met 'n mes doodgesteek het, is deur 'n groep inwoners van Lomanyaneng naby Mahikeng gestenig.
'n Veldwagter is in die maag geskiet gedurende 'n operasie om vermeende stropers in die Krugerpark vas te trek.
Seg Net sê...
Dit is wat moet gebeur. Die kinders moet van kleins af sien dat sulke dade met die doodstraf gestraf moet word. Moontlik neem dit af in die toekoms indien meer kinders so geleer word.